ตอนนี้ผมอายุ30ปีครับผมไม่รุ้ตัวเลยว่าเปงอาการมันออกรุนแรงมากครับตอนนี้.ผมน่าจะเปงมาหลายปีแล้วคับแต่ผึ้งรุ้เพราะผมไม่ค่อยได้ไปโรงบาลอาการตอนนี้ล่าสุดผมทำงานผมเหนือยมากทำนิดหน่อยเองแต่เหนือยสุดๆและเจ็บที่หัวใจแบบเจ็บมากเหมือนมีไรมาแทงและปวดสุดๆล่าสุดหมดสติก่อนหมดหัวใจเต้นแรงเหงือออกแต่ผมก้อฟื่นเองแต่ผมยังเจ็บอยุตลอดและไม่ได้กินยาอะไรเลยครับผมยากทราบว่าผมจะอยุ่อีกนานเท่าไหร่ครับถ้าจะรักษาต้องใช้ตังเท่าไหร่ครับแพงไหมครับและจะหายขายไหม.ขอบครับ
สวัสดีค่ะ อาการเจ็บหน้าอก สามารถเกิดได้จากหลายสาเหตุตั้งแต่โรคหัวใจและหลอดเลือด โรคปอด โรคกล้ามเนื้อเอ็นกระดูก ระบบทางเดินอาหาร-สาเหตุที่เกี่ยวกับโรคหัวใจที่พบบ่อย ได้แก่ โรคกล้ามหัวใจตายหรือขาดเลือด เป็นโรคที่พบบ่อย โดยเฉพาะผู้ที่มีอายุมาก มีโรคประจำตัวเป็นเบาหวาน ไขมันในเลือดสูง ความดันโลหิตสูง สูบบุหรี่ ในภาวะนี้ผู้ป่วยจะมีอาการเจ็บแน่นหน้าอกตรงกลางหรือด้านซ้าย เจ็บเหมือนมีอะไรบีบรัด เหงื่อออก ถ้าออกแรงจะเป็นมากขึ้น-สาเหตุที่เกี่ยวกับโรคปอด เช่น เยื่อหุ้มปอดอักเสบ จะมีอาการเจ็บเวลาหายใจเข้าออก ไอ จาม เป็นต้น-สาเหตุที่เกี่ยวกับทางเดินอาหาร เช่น โรคกระเพาะอาหารอักเสบ จะมีอาการแสบร้อนที่ลิ้นปี่ บางคนมีอาการแสบร้อนมาถึงหน้าอก บางคนจะรู้สึกเหมือนมีลมดัน บางคนจะมีอาการจุกมาที่คอได้ เป็นต้น-สาเหตุที่เกี่ยวกับกล้ามเนื้อเอ็นกระดูกที่บริเวณหน้าอก เช่น กล้ามเนื้ออักเสบ กระดูกอ่อนบริเวณหน้าอกอักเสบ อาการเจ็บจะเป็นมากขึ้นเวลาใช้กล้ามเนื้อบริเวณนี้ อาจจะเป็นการขยับ การกดหน้าอก หรือหายใจเข้าออกแล้วเจ็บมากขึ้นจากที่เล่ามา เรื่องอาการเจ็บหน้าอก และเหนื่อยผิดปกติ แนะนำควรไปพบแพทย์เพื่อตรวจดูว่า มีสาเหตุจากอะไรนะคะ โดยสามารถขอรับบริการที่รพ.หรือสถานพยาบาลที่ตนเองมีสิทธิการรักษา และขอคำแนะนำเรื่องรายละเอียดการรักษากับแพทย์ที่ดูแลอีกทีนะคะ